laion/Wikipedia-Exotic huggingface dataset:
ערן טיפנברון

ערן טיפנברון (נולד ב-7 בספטמבר 1964) הוא עיתונאי, עורך עיתונים ועורך אתרי חדשות ישראלי. טיפנברון הוא בוגר בית הספר לאמנויות תלמה ילין, מנגן בצ'לו ובפסנתר. בעל תארים מתקדמים בהיסטוריה כללית מאוניברסיטאות תל אביב ומינכן. הוא החל עבודתו כעיתונאי בעיתון העיר בשנת 1992, ובשנת 1994 עבר לקבוצת ידיעות אחרונות ושימש כסגן עורך המוסף "7 ימים" ולאחר מכן ככתב באירופה, שמוצב ברלין, גרמניה. בשנת 2001 הוא מונה על ידי עורך העיתון דאז, משה ורדי, לרכז המערכת ולאחר מכן לראש מערכת החדשות של העיתון. בשנים 2009-2008 ערך טיפנברון את החינמון "24 דקות" מבית "ידיעות אחרונות", שנועד לתת קרב לחינמון "ישראל היום" שיצא אז לאור. בשנת 2008 מונה לעורך המשנה של האתר ynet, והחל משנת 2013 לעורך האתר. בתקופתו ב-ynet, הפך האתר לגדול ולמוביל בישראל. ynet בתקופתו השיק ראשון אפליקציה בעברית, והפך בתוך זמן קצר לפלטפורמה הדיגיטלית המובילה באינטרנט הישראלי. בזמנו כעורך משנה הועלו טענות לגבי השפעות זרות על התוכן המערכתי, המיוחסות לבעלים ארנון (נוני) מוזס; הצהבה של התוכן המערכתי ואי עמידה בסטנדרטים המקובלים בנוגע לפרסום סמוי והשפעה של גורמים מסחריים. ב-2011 היו גם טענות כלפיו על סיקור חֶסֶר של המחאה החברתית. בשנת 2015 נטען, שבהוראה ישירה שלו לא עלו לאתר, בשל אינטרסים זרים, פרקי הסדרה "מגש הכסף". עובדים שפוטרו בתקופה זו טענו שהיה מעורב בשבירת התארגנות העובדים, במסחור האתר, והיה עושה דברו של נוני מוזס - ומסיבה זו קשור לתיק 2000. במרץ 2016 פרש מ-ynet ומקבוצת "ידיעות אחרונות". באפריל 2016 מונה לסמנכ"ל הדיגיטל של חברת התקשורת RGE, ועמד בראש הניסיון המוצלח לזכות בזיכיון על שידורי ערוץ הכנסת במקום חברת החדשות של ערוץ 2. לאחר שניצח את ערוץ 20 (14 של היום) בבג"ץ, וזכה במכרז על ניהול הערוץ, מונה לעורך הראשי של ערוץ זה (אוגוסט 2018) והחל בינואר 2020 מונה למנכ"ל הערוץ. במרץ 2021 מונה לעורך הראשי של אתר וואלה! NEWS. ערן טיפנברון, ברשת החברתית פייסבוק ערן טיפנברון, ברשת החברתית אקס (טוויטר) אורן פרסיקו, ערוץ מעורבות, באתר העין השביעית, 14 בינואר 2013 אורן פרסיקו, "פדר וטיפנברון הינדסו את זה", באתר העין השביעית, 2 באפריל 2015 איתמר ב"ז, מה לא כתוב בעיתון, באתר העין השביעית, 4 בנובמבר 2015 איתמר ב"ז, עורך רפאים, באתר העין השביעית, 1 ביולי 2020 איתמר ב"ז ואורן פרסיקו, איך לאלף אתר חדשות, באתר העין השביעית, 11 במאי 2023 החלטת המועצה לשידורי כבלים ולשידורי לווין מספר 1-1/2020 מיום 30.1.2020, באתר GOV.IL ערן טיפנברון מונה לעורך הראשי של וואלה!, באתר וואלה, 6 בפברואר 2021
כף סיבולד (אנטארקטיקה)

כף סיבולד או קייפ סיבולד (באנגלית: Cape Sibbald) היא לשון יבשה מצוקית, באזור חוף בורכגרווינק של ארץ ויקטוריה, שבאנטארקטיקה. הכף ממוקמת בגבול הדרום-מרבי של מפרץ ליידי ניונס. הכף מהווה את הקצה הדרום-מערבי של רכס מאונטניר, וממוקמת בשפכו של קרחון הטייס (קרחון אביאיטור). דפנות הכף הם מצוקים תלולים. גובהו של הכף 600 מטרים מעל פני הים. הכף התגלתה לראשונה, ממרחק, בפברואר 1841, על ידי סר ג'יימס קלארק רוס. רוס נתן לכף את שמה. הכף נקראת על שמו של לוטננט ג'ון סיבולד (John Sibbald), ששירת באוניה "ארבוס" - אחת משתי האוניות ששימשו את משלחתו של רוס. • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 231 • United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 189 כף סיבולד באתר הסקר הגאולוגי של ארצות הברית כף סיבולד באתר הגאזט האנטארקטי של ממשלת ניו זילנד כף סיבולד באתר הגאזט האנטארקטי המשווה SCAR של ממשלת אוסטרליה מזג אוויר נוכחי מעודכן בכף סיבולד תחזית מזג אוויר עדכנית ארוכת טווח עבור כף סיבולד נתוני מזג אוויר היסטוריים עבור כף סיבולד סטטיסטיקות מזג אוויר עבור כף סיבולד מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה
רופא כפרי (סרט)

קפקא: רופא כפרי (ביפנית: カフカ 田舎医者, Kafuka: Inaka Isha; בגרמנית: Franz Kafka – Ein Landarzt) הוא סרט אנימה-קצר משנת 2007, שיצר האנימטור קוג'י יאמאמורה (אנ'). הסרט מהווה פרשנות ישירה לסיפורו הקצר של פרנץ קפקא "רופא כפרי". הוא מדובב על ידי שחקני תיאטרון קיוגן (אנ') של בית שיגיאמה. ערך מורחב – רופא כפרי (סיפור קצר) הסרט נצמד לעלילה המקורית מילה במילה, כאשר הסיפור המקורי מוצג בקריינות והאנימציה מוסיפה נופך פרשני סוריאליסטי לנאמר. הסרט זכה במספר פרסים, כולל פרס Ōfuji Noburō (אנ') לשנת 2008 מטעם הסרטים של מיניצ'י והפרס הגדול לשנת 2007 בפסטיבל האנימציה הבינלאומי באוטווה. בשנת 2008 הוא נכלל בתוכנית Animation Show of Shows. אתר האינטרנט הרשמי של רופא כפרי (ביפנית) "רופא כפרי", במסד הנתונים הקולנועיים IMDb (באנגלית) "רופא כפרי", במסד הנתונים הקולנועיים KinoPoisk (ברוסית) רופא כפרי, באתר ANN (באנגלית) "Franz Kafka's A Country Doctor". Newtype USA. Vol. 7, no. 2. בפברואר 2008. p. 15. ISSN 1541-4817. {{cite news}}: (עזרה) "Shochiku Co.,Ltd". Shochikufilms.com. אורכב מ-המקור ב-2011-07-17. נבדק ב-2010-04-08. "'A Country Doctor' Wins Ottawa Animation Fest's Prize". Anime News Network. 24 בספטמבר 2007. נבדק ב-2016-03-27. {{cite news}}: (עזרה)
כף סיבולד

האם התכוונתם ל... אנטארקטיקה כף סיבולד (אנטארקטיקה) – לשון יבשה באזור חוף בורכגרווינק של ארץ ויקטוריה, שבאנטארקטיקה קנדה כף סיבולד (נונאווט) – חצי אי בטריטוריית נונאווט שבקנדה
נבחרת הפלא

נבחרת הפלא (בגרמנית: Wunderteam) הוא כינויה הציורי של נבחרת אוסטריה בכדורגל בשנות ה-30. נבחרת זו הונהגה תחת המאמן היהודי הוגו מייזל, שהוביל אותה לרצף של 14 משחקים ללא הפסד בין אפריל 1931 לדצמבר 1932. השחקנים המפורסמים מתיאס סינדלר ויוזף ביצאן שיחקו בה ויחד איתם הנבחרת הייתה לאחת הטובות בעולם בזמנה. בראשית שנות ה-30 של המאה ה-20 אוסטריה הפכה לנבחרת הטובה בעולם. היא הונהגה תחת הוגו מייזל וביחד עם המאמן האנגלי ג'ימי הוגאן, שעבד גם כן בווינה, פיתח מייזל שיטה ששמה דגש על הימנעות ממסירת הכדור במסירה דרך האוויר ובמקום זאת למסור אותו על הקרקע. לפני מונדיאל 1934 הנבחרת רשמה ניצחונות מרשימים על יריבותיהן, ובהם 0–5 ו-0–6 על גרמניה, ניצחון 0–6 על שווייץ וניצחון 2–8 נגד הונגריה. בשנת 1932 זכתה בגביע מרכז אירופה, הטורניר שקדם ליורו, עם ניצחון 2–4 נגד איטליה. הזכייה בתואר זה הפכה אותה לאחת הפייבוריטיות לזכות גם במונדיאל הקרוב. כמו "נבחרת הזהב" של הונגריה שכמעט וזכתה במונדיאל 1954, בסופו של דבר גם היא, לא הניפה את הגביע על אף המשחק היפה. אוסטריה עברה את צרפת והונגריה בשמינית ורבע הגמר בזכות ניצחונות 2–3 (בהארכה) ו-1–2 בהתאמה. בחצי הגמר אוסטריה התמודדה מול המארחת איטליה בתנאי מזג אוויר גרועים שהגבילו את הנעת הכדור האופיינית שלהם. הם הפסידו להם 1–0 משער של אנריקה גואיטה, אך באותו המהלך של השער קדמה עבירה של ג'וזפה מאצה על השוער האוסטרי פטר פלאצר ולא הייתה תגובה מצידו של השופט השוודי איוואן אקלינד. חלומה של אוסטריה נסוג ממנה ובמשחק על המקום השלישי הפסידו 3–2 לגרמניה ובכך סיימו במקום הרביעי. אחרי סיום הטורניר היו טענות כי אקלינד שוחד על ידי המארחים ושבחצי הגמר היה לאורח של הרודן הפשיסטי בניטו מוסוליני. מותו של מייזל בשנת 1937 סימן את תחילת סופה של הנבחרת. אוסטריה העפילה למונדיאל 1938 אך בעקבות האנשלוס המדינה סופחה לגרמניה הנאצית, ומסיבות פוליטיות דרשו גורמים גרמנים כי חלק מן שחקני אוסטריה יעברו לשחק לצד נבחרתם. גרמניה הנאצית לא הצליחה לעמוד בציפיות והודחה כבר בשמינית הגמר נגד שווייץ. כוכב נבחרת הפלא, מתיאס סינדלר, החליט שלא לשחק עבורם ונמצא מת בביתו בשנת 1939, בנסיבות שנדונו מאז. נבחרת הפלא נחשבת לראשונה ששיחקה בשיטת הטוטאל פוטבול. לא במקרה השחקן האוסטרי המוכשר ארנסט האפל היה מאמן בהולנד בסוף שנות ה-60 ותחילת ה-70. במונדיאל 1978 הוביל את הולנד עד למקום השני והנבחרת דגלה בטוטאל פוטבול. המוח היהודי הוא עגול: האיש שהמציא את הכדורגל האירופי, מתוך אתר "הארץ".
קרחון פארקר

קרחון פארקר או קרחון פרקר (באנגלית: Parker Glacier) הוא קרחון עמק, ברכס מאונטניר, באזור חוף בורכגרווינק של ארץ ויקטוריה, שבאנטארקטיקה. הקרחון מנקז את האזור המצוי בסמוך ממזרח ומצפון מזרח להר מונטיגל. הקרחון זורם לכיוון דרום, ונשפך אל מפרץ ליידי ניונס; במפרץ הקרחון הופך לקרחון לשון צף, בצמוד לנקודת אנדרוס. שיא גובהו של הקרחון ממוקם בגובה של 643 מטרים מעל פני הים. הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של אנתוני ג'י. ה. פארקר (Anthony G.H. Parker), ביולוג ששירת בתחנת כף האלט בעונת המחקר (הקיץ האנטארקטי) 1963 –1964, ובתחנת מקמרדו בעונות המחקר 1964– 1965 ובעונת המחקר 1966 –1967. קרחון פארקר באתר הסקר הגאולוגי של ארצות הברית קרחון פארקר באתר הגאזט האנטארקטי של ממשלת ניו זילנד קרחון פארקר באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון פארקר קרחון פארקר באתר mindat מחשבון מרחקים - המרחק מקרחון פארקר לאתרים סמוכים מזג אוויר נוכחי מעודכן בקרחון פארקר תחזית מזג אוויר עדכנית ארוכת טווח עבור קרחון פארקר נתוני מזג אוויר היסטוריים עבור קרחון פארקר סטטיסטיקות מזג אוויר עבור קרחון פארקר גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי
פארלי רוסה

פארלי ויירה רוסה (בפורטוגזית: Farley Vieira Rosa; נולד ב-14 בינואר 1994) הוא כדורגלן ברזילאי, המשחק בטג'אן הנא סיטיזן בעמדת החלוץ. פארלי רוסה התחיל את הקריירה שלו בקבוצת הילדים של קרוזיירו ובגיל 14 הצטרף לאקדמיה של ספורטינג ליסבון. ביולי 2013, רוסה חתם בסבסטופול מליגת העל האוקראינית. ב-21 בפברואר 2013, פארלי ערך את הופעת הבכורה שלו בקבוצה, בהפסד 3-1 לשחטאר דונצק. ב-31 באוגוסט, הבקיע את שער הבכורה שלו בקבוצה בניצחון 0-1 לקרפטי לבוב. בקיץ 2014, התפרקה סבסטופול עקב סיפוח חצי האי קרים. רוסה חזר לברזיל וחתם בקבוצת מונטה אסול, אך לא שותף כלל במשחקי הקבוצה, והושאל בין היתר לאפולון לימסול וא.א.ק. לרנקה הקפריסאית. ב-9 ביולי 2016, רוסה חתם לשנתיים בפאנטוליקוס מליגת העל היוונית,ב-9 באוגוסט 2018, הוא חתם באל-איתיפאק מליגת העל הסעודית, שנה לאחר מכן חזר ליוון וחתם באטרומיטוס, ובמהלך העונה חזר לפאנטוליקוס. ב-17 באוגוסט 2020 חתם רוסה בפוג'יירה מליגת העל של איחוד האמירויות הערביות. ב-7 בפברואר 2021 הוא חתם בהפועל באר שבע מליגת העל, ובתום העונה שוחרר מהקבוצה. ב-22 ביולי 2021 חתם רוסה בהפועל תל אביב בחוזה לעונה אחת, עם אופציה לרכישתו בעונה הבאה. ב-6 במרץ 2022 רוסה עזב את ישראל והצטרף לטיינג'ין ג'ינמן טייגר מליגת העל הסינית. ב-13 בפברואר 2024 רוסה חתם בטג'אן הנא סיטיזן מליגת הכדורגל של קוריאה הדרומית. פארלי רוסה, באתר Transfermarkt פארלי רוסה, באתר Soccerway פארלי רוסה, באתר WorldFootball.net פארלי רוסה, באתר FootballDatabase.eu איציק כלפי, ‏פארליי רוסה סיכם בהפועל ב"ש עד סיום העונה, באתר ONE‏, 7 בפברואר 2021 איציק כלפי, ‏הפועל ת"א הודיעה: רוסה ימריא בשלישי לסין, באתר ONE‏, 6 במרץ 2022 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פארלי רוסה".
מיקרופייל

מִיקְרוֹפַּיְיל (Micropile; נקרא גם מיני פייל, Mini pile ומיניפייל, Minipile) הוא ציוד מכני הנדסי וסוג של מקדח בורות, המשמש לקידוחי יסודות בקרקע סלעית קשה בעיקר לצורך יסודות וביסוס למבנים, חניונים ותימוכין מסוגים שונים, ומשתמש לשם כך בשיטת ההקשה - דפיקה עזה בקרקע ופינוי החומר המרוסק באמצעות לחץ אוויר. הקידוח הוא הכנה לפעולה הנדסית המשכית - בדרך כלל יציקת יסודות מעומק החפירה ועד פני הקרקע ועל גביהם מוקם המבנה הרצוי. מיקרופייל מורכב משני חלקים עיקריים: מקדח ו-מדחס. המקדח הוא למעשה איזמל ענק בקוטר שנע בין 20–60 ס"מ ומורכב על תורן באורך של בין 5–12 מ'. בעת ביצוע הקידוח נזקף התורן והמקדח הולם בקרקע בצורה עזה המפוררת את הסלע בעיגול בקוטר המקדח. יחד עם תחילת הקידוח נכנס לפעולה החלק השני של הכלי שהוא המדחס. המדחס דוחס אוויר בלחץ ומזרים אותו באמצעות צינור אל מוקד החפירה, האוויר הדחוס מעיף את גרגרי הסלע המרוסקים למרחק ומפנה את השטח להמשך ההקשה של המקדח. מיקרופייל מתאים לקידוח יסודות בקרקע סלעית קשה שמכונות קידוח אחרות אינן מצליחות לקדוח בה כראוי. אופי הקידוח מתאים לקרקע סלעית קשיחה וכזו שאיננה דורשת דיפון פנימי בעת הוצאת המקדח מחוץ לבור הקידוח. בדרך כלל יתבצע קידוח במקירופייל בקרקע שבה סלעי גיר, קירטון, דולומיט וצור. עומק הקידוח נקבע בהתאם לדו"ח ביסוס המוכן על ידי מהנדס ובהתייעצות עם גאולוג. עם סיום הקידוח מניף המקדח את זיון הכלונס ומכניס אותו אל תוך פיר הקידוח, לאחר מכן מתבצעת יציקת בטון הממלאת את פיר הקידוח לכל אורכו. מדיה וקבצים בנושא מיקרופייל בוויקישיתוף
חלון הזדמנויות

חלון הזדמנויות (נקרא גם גבול הזדמנויות או חלון קריטי) הוא פרק זמן שבמהלכו ניתן לבצע פעולה כלשהי שתשיג תוצאה רצויה. לאחר שתקופה זו נגמרת, או כאשר "החלון נסגר", התוצאה שצוינה כבר אינה אפשרית. דוגמאות לחלונות הזדמנויות כוללות: התקופה הקריטית בהתפתחות של אורגניזם, שבמהלכה הנוירופלסטיות היא הגדולה ביותר ונרכשות פונקציות נוירולוגיות מרכזיות, כגון החתמה ושפה, שעשויים להיות בלתי אפשריים לרכישה בשלב מאוחר יותר. שעת הזהב או זמן הזהב, המשמשים ברפואה דחופה לתיאור התקופה שלאחר פגיעה טראומטית בה הטיפול המציל חיים עשוי להיות מוצלח. הזדמנויות שוק, בהן ניתן לנצל פער בשוק מסוים, שתזמונו עשוי להיות תלוי בפעילות הלקוחות, המתחרים וגורמי קשר אחרים בשוק. עונות זריעה וקציר, בחקלאות. חלונות שיגור ותמרון בחלל, אשר נקבעים על ידי דינמיקה מסלולית ומוגבלים על ידי תקציבי דלק/דלתא-וי. נקודת המפנה התאורטית בקלימטולוגיה, שלאחריה צפוי האקלים של כדור הארץ לעבור לשיווי משקל יציב חדש. חלון העברות בכדורגל, תקופת השנה בה מותר לקבוצת כדורגל, על פי תקנות פיפ"א, להעביר שחקן מקבוצה אחרת לסגל השחקנים שלה. אורכו של חלון קריטי עשוי להיות ידוע היטב (כמו במקרה של חלונות שיגור) או ידוע בצורה גרועה (במקרה של מצבי חירום רפואיים או שינויי אקלים). במקרים מסוימים ייתכנו חלונות מרובים שבמהלכם ניתן להשיג את המטרה הנתונה. במצבים עם חלונות הזדמנויות קצרים או בלתי צפויים, ניתן להשתמש באוטומציה כדי לנצל חלונות אלה, כמו במסחר אלגוריתמי. מערכות מחשוב בזמן אמת יכולות להבטיח תגובות בסדר גודל של אלפיות השנייה או פחות. במצבי זמן קריטיים מסוימים, כישלון בפעולה עלול לגרור עלות מתמדת לאורך זמן, או הסתברות הולכת ופוחתת לאורך זמן להשגת התוצאה הרצויה. זה עשוי להיות מיוצג במערכות מחשוב בזמן אמת על ידי פונקציות תועלת-זמן. חלונות קריטיים לביצוע רכישות עשויים להיות מוטלים באופן מלאכותי (או אפילו מרומזים באופן כוזב) כטקטיקה שיווקית לעידוד פעולה, במה שמכונה "הצעה לזמן מוגבל". תכנון דדליין The Three Windows of Opportunity, HBS Working Knowledge Atls, American College of Surgeons, Advanced Trauma Life Support Program for Doctors, Amer College of Surgeons, 2008 Window of Opportunity, Boundless.com Adam Hayes, When Windows of Opportunity Matter, Investopedia (באנגלית) Anna Heiney: KSC, NASA - Aiming for an Open Window, www.nasa.gov (באנגלית) Launch Windows Essay, history.nasa.gov Wayback Machine, web.archive.org, ‏14 במאי 2015 Lin, Tom C. W., The New Investor, UCLA Law Review, Temple University, 2013 Ben-Ari, M., Principles of Concurrent and Distributed Programming, Prentice Hall, 1990, עמ' 164 How to Create a Successful Limited-Time Offer, adage.com, ‏22 ביולי 2014 (באנגלית)
אלייזה שלזינגר

אלייזה ויי שלזינגר (באנגלית: Iliza Vie Shlesinger; נולדה ב-28 בפברואר 1983) היא קומיקאית, שחקנית, מנחת טלוויזיה ומפיקה בפועל יהודייה-אמריקאית. נודעת בזכות כיכובה בתוכנית מערכונים ובספיישלי סטנד-אפ מבית נטפליקס. שלזינגר נולדה בניו יורק, ניו יורק שבארצות הברית, להורים יהודים ממוצא אשכנזי. גדלה בדאלאס, טקסס. התחנכה בבית ספר פרטי באדיסון, טקסס. למדה באוניברסיטת קנזס בשנתה הראשונה. לאחר מכן, עברה לקולג' אמרסון בבוסטון, שם למדה קולנוע וחידדה את מיומנויות הכתיבה והעריכה שלה. שלזינגר כיכבה ב-6 ספיישלים של סטנד-אפ מבית שירות הסטרימינג של נטפליקס: ב-2013 "Iliza Shlesinger: War Paint" (אנ'). ב-2015 "אלייזה שלזינגר: קפוא וחם". ב-2016 "אלייזה שלזינגר: חיסול ממוקד". ב-2018 "אלייזה שלזינגר: בת מילניום מבוגרת". לקראת הספיישל צולם גם סרט דוקומנטרי "Iliza Shlesinger: Over & Over" העוקב אחרי שלזינגר ומתעד אותה בהכנות מאחורי הקלעים לקראתו, אך הוא יצא רק כשנה לאחר-מכן. ב-2019 "אלייזה שלזינגר: חשופה". ב-2022 "אלייזה שלזינגר: שווה לנצח". ב-2013 שיחקה בתור קרול בסרט הדרמה-הקומית "Paradise" ‏("Lamb of God"), בכיכובם של ג'וליאן האף, ראסל בראנד ואוקטביה ספנסר. ב-2016 שיחקה, כיכבה, כתבה והפיקה בפועל את המיני-סדרה הקומית "Forever 31" מבית ABCdigital. ב-2018 שיחקה בתור אוקטובר בסרט הדרמה-הקומית "פתאום משפחה". ב-2017 שיחקה בפרק בסדרה הקומית "גירלבוס" מבית שירות הסטרימינג של נטפליקס. ב-2020 שיחקה בתור סיסי בסרט "הצדק של ספנסר". באותה שנה שיחקה בתפקיד משנה בתור אניטה וייס בסרט הדרמה "קרעים של אישה" מבית נטפליקס, בכיכובה של ונסה קירבי. שיחקה בתור ואל בסרט הקומדיה "The Opening Act". כמו כן גילמה את עצמה בפרק בתוכנית המתיחות "שיחות מלוכלכות" ברשת קומדי סנטרל. בנוסף באותה שנה, כיכבה בתוכנית המערכונים מבית נטפליקס "תוכנית המערכונים של אלייזה שלזינגר". ב-2021 כיכבה, כתבה והפיקה בפועל את סרט הקומדיה הרומנטית "טוב על הנייר" מבית נטפליקס. ב-2017 התארסה לשף נואה גאלוטן, לאחר כשנה של זוגיות. ב-2018 נישאו בטקס יהודי בלוס אנג'לס. מדיה וקבצים בנושא אלייזה שלזינגר בוויקישיתוף אתר האינטרנט הרשמי של אלייזה שלזינגר (באנגלית) אלייזה שלזינגר, במסד הנתונים הקולנועיים IMDb (באנגלית) אלייזה שלזינגר, באתר AllMovie (באנגלית) אלייזה שלזינגר, באתר MusicBrainz (באנגלית) Christopher Friedmann, Last Comic Standing contestant Iliza Shlesinger weds chef Noah Galuten, MailOnline, ‏14 May 2018 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
2020 בזמביה

אירועים בשנת 2020 בזמביה. נשיא: אדגר לונגו מתמשך – מגפת הקורונה בזמביה 18 במרץ – אירוע ראשון של קורונה. 2 באפריל – אירוע ראשון של מוות מקורונה. 13 בנובמבר – שר האוצר מודיע על אי-יכולת המדינה לשלם את חובותיה לנושים. 31 בדצמבר – מספר מאומתים בקורונה הגיע ל-20,725 מהם 388 נפטרו. 16 באוגוסט – אלכסנדר גריי זולו (נולד ב-1924), שר ההגנה לשעבר. מדיה וקבצים בנושא 2020 בזמביה בוויקישיתוף The Sunday Mail, ‘We’ve lost a dedicated revolutionary icon’, The Sunday Mail (באנגלית בריטית)
פורמולה 1 עונת 1975

עונת 1975 הייתה העונה העשרים ושש של אליפות הפורמולה 1, שאורגנה על ידי הפדרציה הבינלאומית לרכב (FIA). במהלך העונה התקיימו 14 מרוצי אליפות ושלושה מרוצים נוספים שלא נחשבו לאליפות. בנוסף, התקיימו תשעה מרוצים במסגרת אליפות הפורמולה 1 הדרום אפריקאית. במהשך לסיום החזק של העונה הקודמת רבים ראו בקבוצת ברבהאם מועמדת לזכייה באליפות. העונה נפתחה בצורה טובה עבור הקבוצה עם פודיום (מקום שלישי) בגרנד פרי ארגנטינה וניצחון של קרלוס פייס בגרנד פרי ברזיל. בעיות צמיגים בהמשך העונה האטו את הרכבים וגרמו לקבוצה לאבד נקודות. ניקי לאודה התייחס לעונה כ"שנה שלא תאומן". בשנתו השנייה בקבוצת פרארי התחרה עם הפרארי 312T, מכונית שהייתה ברמה טכנית גבוהה מאוד בהשוואה למתחרים בעונה. לאודה ניצח חמישה מרוצים וזכה באליפות הנהגים בפעם הראשונה. קבוצתו, פרארי, זכתה באליפות היצרנים בפעם השלישית. מארק דונהיו האמריקאי מת באוגוסט, יומיים לאחר שנפצע קשה בהתרסקות במהלך האימון לקראת גרנד פרי אוסטריה. בנובמבר, לאחר סיום העונה, התרסק המטוס של קבוצת אמבסי היל בתאונה. שישה אנשים נהרגו בתאונה ביניהם גרהאם היל, הבעלים של הקבוצה, והנהג טוני ברייס הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון שש התוצאות הטובות מתוך שבעת המרוצים הראשונים בעונה ושש התוצאות הטובות מתוך שבעת המרוצים האחרונים בעונה. הטבלה כוללת רק נהגים שצברו נקודות במהלך העונה בחישוב הנקודות הובאה בחשבון רק התוצאה הגבוהה ביותר שהושגה על נהג בקבוצה בכל מרוץ. התוצאות המודגשות הן התוצאות שנחשבו לחישוב הניקוד באליפות. מדיה וקבצים בנושא פורמולה 1 עונת 1975 בוויקישיתוף תוצאות מרוצי העונה באתר Formula1.com. סיכום העונה באתר MotorSport Magazine. Donohue dies after operation. Beaver County Times. (Pennsylvania, U.S.). UPI. 20 August 1975. p.D-4 Plane crash kills driver Graham Hill. Pittsburgh Press. (Pennsylvania, U.S.). UPI. 30 November 1975. p.D-1
יוזף מורודר-לוזנברג

יוזף תיאודור מורודר-לוזנברג, (בגרמנית: Josef Moroder-Lusenberg‏; 28 במאי 1846 - 16 בפברואר 1939) היה צייר ופסל, האמן הבולט ביותר של משפחת מורודר מגרדנטל בדרום טירול (כעת ואל גרדנה באיטליה). יוזף, הרביעי מבין שמונה ילדים, איבד את אביו כשהיה בן שמונה. הוא היה חניך בסטודיו לגילוף בעץ אצל פרנץ פרינוט, פסל אקדמי שהתחנך באקדמיה במינכן, ובשנות העשרים לחייו הקים יוזף סטודיו משלו. דוגמאות לפעילותו המוקדמת כפסל הם הפסלים של מריה אדולוראטה ושל מריה הבתולה בכנסיית הקהילה אורטיג'י. אשתו הראשונה, אנמריה סאנונר נפטרה לאחר שילדה את ילדם הרביעי בשנת 1874. הוא התחתן פעם שנייה ונולדו לו עוד אחד עשר ילדים. אשתו השנייה גם טיפלה בחווה שלו. שהיה בן שלושים, למד באקדמיה של מינכן (1876–1880) כדי ללמוד את אמנות הציור לאחר שהתרשם בווינה מציור הז'אנר של פרנץ פון דפרגר, "הריקוד בהרים". מוריו במינכן היו יוזף קנאבל, לודוויג פון לופץ ופיאודור דיץ. בין השנים 1880 עד 1884 היה תלמידו של דפרגר, והם הפכו לחברים קרובים ויצאו לטיולי ציור רבים בכפרי טרנטינו. במינכן הושפע יוזף מורודר מהז'אנר ומהציור ההיסטורי של דפרגר ומתנועת הציור הריאליסטית-אידיאליסטית של וילהלם לייבל. מתוך ספרי הרישום הרבים שלו אפשר לראות עד כמה הוא צייר בדיוק את הטבע, בנוף ובמיוחד את אורח החיים הטירולי והאלפיני בואל גרדנה. רבים מציוריו, צבעי מים ורישומי בתי חווה, צריפים, אנשים ודיוקנאות הם עדות לעולם אלפיני אבוד שהיה פעם בטירול במאה ה-19. הסופרת הפופוליסטית-רומנטית מריה ורוניקה רובאת'שר הכירה היטב את האמן וכתבה את הביוגרפיה שלו בשנת 1930, שהפכה לרומן פופולרי. מדיה וקבצים בנושא יוזף מורודר-לוזנברג בוויקישיתוף Moroder, Josef Theodor. In: Hans Vollmer (Hrsg.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 25: Moehring–Olivié. E. A. Seemann, Leipzig 1931, S. 163. Annette Wagner-Wilke: Moroder-Lusenberg, Josef. In: Allgemeines Künstlerlexikon. Die Bildenden Künstler aller Zeiten und Völker (AKL). Band 90, de Gruyter, Berlin 2016, ISBN 978-3-11-023256-1, S. 526 f. Museum of Val Gardena, www.museumgherdeina.it Maria Veronika Rubatscher. Der Lusenberger. Der Roman eines Künstlerlebens. München: Verlag Josef Kösel & Friedrich Pustet, 1930 (Reprint Athesia Bozen, 1980
נירלווה

נירלווה (בהונגרית: Nyírlövő) הוא כפר במחוז סבולץ'-סטמאר-ברג שבצפון מזרח הונגריה. כמו יישובים רבים באירופה גם בנירלווה מספר התושבים נמצא בירידה. כך, בשנת 1990 היה מספר התושבים 742 ובשנת 2020 רק 659 תושבים. בנירלווה חיו יהודים בתקופות זמן שונות ומשנת 1867 היו כפופים לקהילת מאנדוק, יהודים רבים מהכפר נרצחו בשואת יהודי הונגריה. מדיה וקבצים בנושא נירלווה בוויקישיתוף אתר האינטרנט הרשמי של נירלווה (בהונגרית) נתוני הכפר באתר הלמ"ס ההונגרי תיעוד יהודים מנירלווה שנרצחו בשואה באתר יד ושם מפקדי האוכלוסין של יהודי הונגריה, 1993
פרנץ טאוסק

פרנץ טאוסק (בהונגרית: Tauszk Ferenc; פשט, 7 באוגוסט 1865 – בודפשט, 31 באוקטובר 1915) היה רופא, פנימאי, פרופסור באוניברסיטה, המזכיר הכללי של איגוד הסנטוריום של חולי ריאות עניים בבודפשט. בשנת 1905 הוענק לו תואר "יועץ מלכותי". פרנץ טאוסק נולד במשפחה יהודית כבנם של הנריק טאוסק, סוחר תבואה, ושל הרמינה פפר. הוא למד בפשט ושם והשיג את התואר ברפואה. לאחר מכן בילה זמן רב בחו"ל, במיוחד בברלין, שם עסק בפתרון כמה נושאים פתולוגיים במכון דו בויס ריימונד (Du Boys Reymond). בינתיים הוא פקד את בתי החולים והמרפאות הבולטים בגרמניה, בלגיה, אנגליה ואיטליה לנושאי המחקר שלו. הוא ביקר גם במזרח מספר פעמים ודיווח על מסקנותיו הרפואיות משם ב"שבועון הרפואי". בין השנים 1888–1899 עבד לצד פרידייש קוראני כעוזרו במרפאה הראשונה לרפואה פנימית. הוא ביצע עבודות מדעיות רבות בתחום הרפואה הפנימית. עם עבודותיו הוא זכה בפרס היובל של עמותת פסקוויץ' וב"מדליית ההנצחה של בלשה" על שם הכירורג יאנוש בלשה (Balassa János). הוא אסף סביבו את דור הרופאים הצעירים ופרסם את המדריך לרפואה ולאבחון קליני (1892 וב-1894, בודפשט, 3 כרכים). בשנת 1896 הפך לפרופסור באוניברסיטה לרפואה פנימית. בשנת 1897 הפך לרופא בבית החולים לעניים ובאיגוד בתי החולים האוניברסיטאים; מאותו זמן עשה מאמצים משמעותיים, במיוחד בטיפול בחולי ריאות עניים ובמאבק נגד השחפת. משנת 1900 היה הרופא הראשי של "בית הרחמים", שהוקם על ידי הנסיכה סן מרקו. בודפשט הירלפ ופשטי הירלאפ דיווחו על מותו. עבודותיו ברפואה פנימית שעוסקות בנושאים קליניים וניסיוניים, הופיעו בכתבי עת הונגריים, גרמנים וצרפתיים מקצועיים. פרס פסקוויץ' פרס בלשה מדריך לרפואה. עם עוד. אד. (1892) אבחון קליני, I - III. עם עוד. אד. (1894) יסודות הרפואה הפנימית (1895; מהדורה ג '. מהדורה 1913) תשובה Sic itur ad astra? ג. עלון (1895) טוברקולין של קוך (1897) מחלות ריאות וחברה הונגרית (1898) הֵרוֹאִין. תחליף חדש למורפין (1898) הקשר בין אונות הכבד ההיפרטרופיות לאטרופיות (1898) Balneotheraphy של חולי לב (1898) בית מרפא לחולי ריאה (1899) עבודת הלב הרגיש ... (1900) רפואה פנימית. עם ז'יגמונד גרלוצי, לאסלו קיטלי (1902) תרופות חדשות יותר ששופכות אור על התפשטות שחפת (1904) הגנה מפני סרטן ריאות בהונגריה (1904) תנועה נגד מחלת ריאות (1905) עשר שנים למאבק בסרטן הריאות (1908) בידוד חולים עם שחפת ריאתית (1910) המלכה אליזבת סנטוריום (1912) פריג'יס קוראני (1828–1913) (1913) יסודות הרפואה הפנימית (1913) על אמבטיות ביתיות ולא ביתיות (1914) הוא ערך את ספרי השנה של איגוד חולי הריאות העניים ושחפת. יוז'ף סיניאי:חייהם ועבודותיהם של סופרים הונגרים. 1909 פרנץ טאוסק . אינדקס ביוגרפי הונגרי. המוזיאון הספרותי פטפי לקסיקון יהודי הונגרי. 1929. פרנץ טאוסק. אנדראש גרגיי: לקסיקון של רופאים יהודים הונגרים בולטים, מכבי, 2001, עמ' 104 לקסיקון ביוגרפי הונגרי חדש. כרך 6. עורך ראשי. לאסלו מרקו. מועדון הספרים ההונגרי, עמ' 645. הלקסיקון הגדול של פאלאס. אנציקלופדיה של כל הידע. Bp., פאלאס - רוואי, 1893–1904 הלקסיקון הגדול של רוואי. 1911 מרטון הולו: פרנץ טאוסק. בודפשטי הירלאפ, 1915. 304, 308. פרנץ טאוסק (1865–1915) . שבועון רפואי, 1975 (כרך 116) מס' 26. 1528–1529 שאנדור סאבו: פרנץ טאוסק: עשר שנים למאבק בסרטן הריאות. בודפשט, 1908 הנריק שושני: המדריך לרפואה פנימית של פרנץ טאוסק: ד"ר פרנץ טאוסק: יסודות הרפואה הפנימית. 1913 סקירת בודפשט (1873–1944), 1915 (כרך 43), כרך 161 Libri Regii-Királyi Kőnyvek (1527-1918)- Tauszk Ferenc Halálesete bejegyezve a budapesti VI. kerületi halotti akv. 1944/1915. folyószáma alatt.(נדרשת הרשמה)